જાહેરનામું બહાર પાડ્યું હોવાને કારણે ગણેશ વિસર્જન કરવા માટે વિવિધ મંડળોના આયોજકો સહિત હજ્જારો ભાવિકોને પોરબંદરથી 20 કિલોમીટરના અંતરે આવેલ કુછડી ગામે જવું પડશે. પોરબંદરમાં વિવિધ મંડળો દ્વારા અંદાજે 350 જેટલી ગણપતિજીની મૂર્તિનું સ્થાપન કરવામાં આવ્યું છે ત્યારે અનેક ભાવિકોને ગણેશજીના વિસર્જન માટે કુછડી ગામ સુધી લંબાવવું પડશે. પોરબંદર જિલ્લામાં પણ ગણેશોત્સવ અંગે પ્રતિબંધાત્મક આદેશો જારી કરાયા છે. પી.ઓ.પી. ની પ્રતિમાનું નદી-તળાવ, સમુદ્રમાં વિસર્જન ન કરવા આદેશો જારી કરાયા હોવાથી કૃત્રિમ તળાવો બનાવી ભાવિકોને ગણેશ વિસર્જન કરવાની ફરજ પડી રહી છે. વધુમાં તંત્રએ ગણેશજીનું નદી-નાળા, તળાવમાં વિસર્જન કરવાને બદલે કિનારા પર જ પૂજન-અર્ચન કરી અને નદી-તળાવ, સમુદ્રના કિનારે જ મૂર્તિને રાખવા પણ જણાવવામાં આવ્યું હતું.